Document ID: /roh_data/filtered/fineweb-2-filterrobots_roh.jsonl.gz/68105

La Svizra duai puspè far part al program da perscrutaziun da l'UE – Horizon. Per quai s'engascha il minister d'economia, Guy Parmelin. El viagescha perquai damaun e puschmaun en Finlanda e Germania per ina visita uffiziala. L'associaziun da la Svizra al program Horizon vegnia ad esser tema da l'inscunter cun la ministra da furmaziun tudestga a Berlin, communitgescha il departament federal per economica. La Germania saja in impurtant partenari da la Svizra tar la furmaziun, la perscrutaziun e l'innovaziun.
RTR novitads 09:00